Karcag Városi Önkormányzat Képviselő-testületének 12/2021. (V.05.)

önkormányzati rendelete

**Karcag Város Egészségügyi és Szociális Szolgálatáért Díj alapításáról és adományozásáról szóló 22/2017. (XII.15.) önkormányzati rendeletének módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában meghatározott jogalkotói hatáskörében, az Alaptörvény 32. cikk (2) bekezdésében és a Magyarország helyi önkormányzatairól szóló 2011. évi CLXXXIX. törvény 42. § 3. pontjában meghatározott feladatkörében eljárva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján az alábbi rendeletet alkotja:

**1. §** Karcag Városi Önkormányzat Képviselő-testületének Karcag Város Egészségügyi és Szociális Szolgálatáért Díj alapításáról és adományozásáról szóló 22/2017. (XII.15.) önkormányzati rendelete (a továbbiakban: R.) 1. § (3) bekezdése helyébe az alábbi rendelkezés lép:

**„(3)** A Karcag Város Egészségügyi és Szociális Szolgálatáért Díjból évente kettő – kivételes esetben – több is adományozható.”

**2. §** A R. 2. § (3) bekezdése helyében az alábbi rendelkezés lép:

**„(3)** A díjjal együtt nettó 100.000,- Ft pénzjutalom kerül átadásra.”

**3. §** Ez a rendelet a kihirdetést követő napon lép hatályba és az azt követő napon hatályát veszti.

K a r c a g, 2021. május 04.

|  |  |
| --- | --- |
| **(: Szepesi Tibor :)** | **(: Rózsa Sándor :)** |
| polgármester | jegyző |

Kihirdetési záradék:

E rendeletet 2021. május 5-én kihirdettem.

|  |  |
| --- | --- |
|  |  |
| **(: Rózsa Sándor :)** |  |
| jegyző |  |

**Á L T A L Á N O S I N D O K O L Á S**

Karcag Városi Önkormányzat Képviselő-testülete 2017. december 14-i testületi ülésén fogadta el a Karcag Város Egészségügyi és Szociális Szolgálatáért Díj alapításáról és adományozásáról szóló 22/2017. (XII.15.) önkormányzati rendeletét, mely kimondja, hogy Díjból évente kettő adományozható egy az egészségügyben és egy a szociális ellátás területén végzett munkáért. Társadalmi igényként merült fel, hogy adott évben ne csak egy-egy személy vagy szervezet munkája kerülhessen elismerésre, magasabb pénzjutalom mellett.

**R É S Z L E T E S I N D O K O L Á S**

**1. §-hoz**

Megteremti annak a lehetőségét, hogy adott évben több Díj legyen adományozható.

**2. §-hoz**

A Díjjal járó pénzjutalmat emeli 50.000,- Ft-ról 100.000,- Ft-ra.

**3. §-hoz**

A Rendelet hatályosságáról rendelkezik.